પાટણ એલ. સી. બી. પોલીસ સાંતલપુર વિસ્તારમાં નાઈટ પેટ્રોલીંગમાં હતા તે દરમ્યાન તેઓને મળેલ બાતમીના આધારે ચારણકા સોલાર પાર્ક ખાતે સિક્યુરીટીના માણસો બહારના કેટલાક માણસો સાથે મળી જઈ સોલાર પાર્કનો કોપર વાયરની ચોરી કરાવે છે જે બાતમીના આધારે તેઓ વોચતમાં હતા તે દરમ્યાન પીકઅપ ડાલું શંકાસ્પદ આવતા તેઓને તેને ઉભો રાખવાનો ઈશારો કરતા ઉભું નહી રાખી ભગાડી દેતા તેનો પીછો કરતા પીકઅપ ડાલામાંથી ભાગતા બે ઈસમો ઝડપાઈ જવા પામ્યા હતા જ્યારે એક ઈસમ અંધારાનો લાભ લઈ નાસી જવા પામ્યો હતો ત્યારે પોલીસે બે ઈસમોને ઝડપી પાડયા હતા અને પીકઅપ ડાલાની તપાસ કરતા પીકઅપ ડાલામાંથી કોપર વાયરના ડ્રમ તેમજ પીક અપડાલા સાથે બે ઈસમોને ઝડપી પાડયા હતા ત્યારે તેઓની વધુ પૂછપરછ હાથ ધરતા વધુ પાંચ ઈસમોના નામ ખુલવા પામ્યા હતા.